
               Nr.23/98/2007
BIROUL PERMANENT

AL

CAMEREI DEPUTAŢILOR



În conformitate cu prevederile Regulamentului Camerei Deputaţilor, republicat, vă înaintăm, alăturat, Raportul asupra proiectului de Lege pentru aprobarea Ordonanţei de urgenţă a Guvernului nr.4/2007 privind reluarea pentru anul 2007 a Programului de stimulare a înnoirii Parcului auto naţional, primit cu adresa nr.P.L.x 213 din 10 aprilie 2007.



Prin obiectul de reglementare şi conţinutul său, proiectul de lege face parte din categoria legilor ordinare.
PREŞEDINTE,

Iulian Iancu

                                                                        Nr.23/98/2007

R A P O R T
asupra proiectului de Lege pentru aprobarea Ordonanţei de urgenţă a Guvernului nr.4/2007 privind reluarea pentru anul 2007 a Programului de stimulare a înnoirii Parcului auto naţional


În conformitate cu prevederile Regulamentului Camerei Deputaţilor, republicat, Comisia pentru industrii şi servicii a fost sesizată, cu nr.P.L.x 213 din 10 aprilie 2007, pentru dezbatere în fond, în procedură de urgenţă, cu proiectul de Lege pentru aprobarea Ordonanţei de urgenţă a Guvernului nr.4/2007 privind reluarea pentru anul 2007 a Programului de stimulare a înnoirii Parcului auto naţional.


Ordonanţa de urgenţă a fost emisă pentru continuarea Programului de stimulare a înnoirii Parcului auto naţional, început în anul 2005.



Ordonanţa de urgenţă a fost avizată favorabil de Consiliul Legislativ, cu nr.182 din 15 februarie 2007.



Proiectul de Lege pentru aprobarea Ordonanţei de urgenţă a Guvernului nr.4/2007 a fost adoptat de Senat în forma propusă de iniţiator, în şedinţa din 29 februarie 2007.



Proiectul de Lege a fost avizat favorabil de Comisia pentru administraţie publică, amenajarea teritoriului şi echilibru ecologic, cu nr. 26/1548/24.04.2007 şi de Comisia juridică, de disciplină şi imunităţi, cu nr. PL –x 213/2007


Examinarea proiectului de lege a avut loc în şedinţa comisiei din data de 25 aprilie 2004.



La lucrări au fost prezenţi 20 deputaţi din totalul de 23 deputaţi membri ai comisiei.



La dezbaterile asupra proiectului de lege au participat specialişti din Ministerul Mediului şi Dezvoltării Durabile.



În urma dezbaterilor, membrii comisiei au hotărât să propună plenului Camerei Deputaţilor adoptarea proiectului de lege cu amendamente admise şi amendamente respinse.


Prin obiectul de reglementare şi conţinutul său, proiectul de lege face parte din categoria legilor ordinare.



Potrivit prevederilor Constituţiei României, Camera decizională pentru acest proiect de lege este Camera Deputaţilor.

I.  A M E N D A M E N T E     A D M I S E

	Nr.

crt.
	Proiect de lege adoptat de Senat
	Amendamente admise
	Motivaţia

	0
	1
	2
	3

	1
	LEGE

pentru aprobarea Ordonanţei de urgenţă a Guvernului nr.4/2007 privind reluarea pentru anul 2007 a Programului de stimulare a înnoirii Parcului auto naţional

	Nemodificat
	

	2
	ARTICOL UNIC. – Se aprobă Ordonanţa de urgenţă a Guvernului nr.4 din 14 februarie 2007 privind reluarea pentru anul 2007 a Programului de stimulare a înnoirii Parcului auto naţional, publicată în Monitorul Oficial al României, Partea I, nr.129 din 22 februarie 2007.


	ARTICOL UNIC. - Se aprobă Ordonanţa de urgenţă a Guvernului nr.4 din 14 februarie 2007 privind reluarea pentru anul 2007 a Programului de stimulare a înnoirii Parcului auto naţional, publicată în Monitorul Oficial al României, Partea I, nr.129 din 22 februarie 2007, cu următoarele modificări şi completări:

	

	3
	ORDONANŢĂ DE URGENŢĂ

privind reluarea pentru anul 2007 a Programului de stimulare a înnoirii Parcului auto naţional


	Nemodificat
	


	0
	1
	2
	3

	4 
	Art.1. – Se aprobă reluarea pentru anul 2007 a Programului de stimulare a înnoirii Parcului auto naţional, denumit în continuare Program, în condiţiile stabilite prin prezenta ordonanţă de urgenţă.


	Nemodificat
	

	5 
	Art.2. – Obiectivul prezentei ordonanţe de urgenţă este diminuarea poluării prin scoaterea din uz a autoturismelor vechi, proprietate a persoanelor fizice române, cu nivel de poluare foarte ridicat.


	Nemodificat
	

	6 
	Art.3. – În sensul prezentei ordonanţe de urgenţă, termenii şi expresiile de mai jos se definesc după cum urmează:

a) Autoritatea – Administraţia Fondului pentru Mediu;

b) autoturism uzat – orice autoturism înmatriculat în România având o vechime de cel puţin 12 ani de la anul fabricaţiei, aflat în stare de funcţionare, şi care conţine cumulativ următoarele componente esenţiale: motorul, transmisia, trenul de rulare, caroseria, şasiul, precum şi echipamentele electronice de gestionare a funcţiilor vehiculului şi dispozitivul catalizator, dacă acestea au fost prevăzute din fabricaţie;
c) autoturism nou – un autoturism care nu a fost înmatriculat niciodată şi care nu a fost utilizat potrivit destinaţiei acestuia;
d) proprietar – orice persoană fizică având domiciliul sau reşedinţa în România, care deţine în proprietate un autoturism uzat înmatriculat pe numele său, precum şi moştenitorii săi;

e) producător validat – orice persoană juridică, producător, importator autorizat de autoturisme sau distribuitor autorizat al acestuia, căreia i-a fost aprobată cererea de înscriere în Program.


	Nemodificat

Nemodificat

Nemodificat

1. La articolul 3, litera c) va avea următorul cuprins:

c) autoturism nou – un autoturism care nu a fost înmatriculat niciodată;

Dep.Iulian Iancu – PSD

Dep.Ioan Bivolaru – PSD

Nemodificat

Nemodificat


	Un autoturism nou neînmatriculat nu poate fi utilizat potrivit destinaţiei.

	7 
	Art.4. – Orice persoană juridică, producător, importator autorizat sau reprezentanţii autorizaţi ai acestora, care solicită validarea pentru înscrierea în Program, depune la Autoritate o documentaţie care va fi asimilată proiectelor de mediu în sensul Ordonanţei de urgenţă a Guvernului nr.196/2005 privind Fondul pentru mediu, aprobată cu modificări şi completări prin Legea nr.105/2006.


	2. Articolul 4 va avea următorul cuprins:
Art.4. – (1) Orice persoană juridică, producător, importator autorizat sau reprezentanţii autorizaţi ai acestora, care solicită validarea pentru înscrierea în Program, depune la Autoritate o documentaţie care va fi asimilată proiectelor de mediu în sensul Ordonanţei de urgenţă a Guvernului nr.196/2005 privind Fondul pentru mediu, aprobată cu modificări şi completări prin Legea nr.105/2006.

(2) Producătorul validat garantează accesul la Program al persoanei fizice care depune în termen toate documentele necesare pentru achiziţionarea unui autoturism nou. În cazul în care accesul nu se realizeză din culpa producătorului validat, acesta este obligat să ofere persoanei fizice respective posibilitatea achiziţionării unui autoturism nou cu o valoare mai mică cu suma de 3000 lei.
Dep.Iulian Iancu – PSD


	Necesitatea garantării accesului la Program a persoanelor fizice.

	8 
	Art.5. – (1) Autoritatea analizează documentaţia depusă şi aprobă cererile care îndeplinesc criteriile impuse pentru validare.

(2) Autoritatea face publică lista persoanelor juridice validate.


	Nemodificat


	

	9 
	Art.6. – Poate beneficia de o primă în cuantum de 3.000 lei orice proprietar/moştenitor al unui proprietar al unui autoturism uzat, care îndeplineşte cumulativ următoarele condiţii:

a) s-a înscris la un producător validat pentru achiziţionarea unui autoturism nou;

b) a predat autoturismul uzat spre casare unui operator economic autorizat, conform prevederilor legale, să desfăşoare activităţi de colectare a vehiculelor scoase din uz, obţinând un certificat de distrugere;

c) a radiat autoturismul uzat;

d) achiziţionează un autoturism nou de la un producător validat.


	Nemodificat


	

	10 
	Art.7. – Suma prevăzută la art.6 va putea fi obţinută o singură dată şi se va scădea din preţul de achiziţie al unui autoturism nou.


	Nemodificat


	

	11 
	Art.8. – (1) Se interzic omologarea pentru circulaţie, reînmatricularea ulterioară a unui autoturism uzat, predat spre casare conform prevederilor art.6, pentru care s-a eliberat un certificat de distrugere a autoturismului uzat, şi reutilizarea caroseriei, şasiului ori a motorului acestuia.

(2) Comercializarea ulterioară a autoturismelor prevăzute la alin.(1) sau introducerea pe orice cale spre reutilizare a caroseriei, şasiului ori a motorului acestora de către operatorii economici autorizaţi prevăzuţi la art.6 lit.b) constituie contravenţie şi se sancţionează cu amendă de la 10.000 lei la 20.000 lei.

(3) Constatarea contravenţiei prevăzute la alin.(2) şi aplicarea sancţiunilor se realizează de personal împuternicit din cadrul Gărzii Naţionale de Mediu.


	Nemodificat


	

	12 
	Art.9. – Prevederile art.8 alin.(2) şi (3) referitoare la contravenţii se completează cu dispoziţiile Ordonanţei Guvernului nr.2/2001 privind regimul juridic al contravenţiilor, aprobată cu modificări şi completări prin Legea nr.180/2002, cu modificările şi completările ulterioare.


	3. Articolul 9 va avea următorul cuprins:
Art.9. – Prevederile art.8 alin.(2) şi (3) se completează cu dispoziţiile Ordonanţei Guvernului nr.2/2001 privind regimul juridic al contravenţiilor, aprobată cu modificări şi completări prin Legea nr.180/2002, cu modificările şi completările ulterioare.


	Conform avizului Consiliului Legislativ.

	13 
	Art.10. – pentru ducerea la îndeplinire în anul 2007 a prevederilor prezentei ordonanţe de urgenţă, se alocă de la Fondul pentru mediu suma de 49.500.000 lei în limita sumelor prevăzute prin bugetul de venituri şi cheltuieli al Administraţiei Fondului pentru Mediu.


	Nemodificat


	

	14 
	Art.11. – programul se aplică, în limita sumei alocate, până la data de 12 decembrie 2007.


	Nemodificat


	

	15 
	Art.12. – Instrucţiunile privind modalităţile de aplicare a prezentei ordonanţe de urgenţă se aprobă prin ordin al ministrului mediului şi gospodăririi apelor, în termen de 30 de zile de la data intrării în vigoare a prezentei ordonanţe de urgenţă.


	Nemodificat


	


I.  A M E N D A M E N T E    R E S P I N S E 

	Nr.

crt.
	Text iniţial
	Amendamentul propus şi autorul acestuia
	Motivare

I. Argumente pentru susţinerea amendamentului

II. Argumente pentru respingerea amendamentului
	Camera decizională

	0
	1
	2
	3
	4

	1
	Art.3. - b) autoturism uzat – orice autoturism înmatriculat în România având o vechime de cel puţin 12 ani de la anul fabricaţiei, aflat în stare de funcţionare, şi care conţine cumulativ următoarele componente esenţiale: motorul, transmisia, trenul de rulare, caroseria, şasiul, precum şi echipamentele electronice de gestionare a funcţiilor vehiculului şi dispozitivul catalizator, dacă acestea au fost prevăzute din fabricaţie;

	Litera b) a articolului 3 va avea următorul cuprins:

b) autoturism uzat – orice autoturism înmatriculat în România având o vechime de cel puţin 12 ani de la data fabricaţiei, aflat în stare de funcţionare, şi care conţine cumulativ următoarele componente esenţiale: motorul, transmisia, trenul de rulare, caroseria, şasiul, precum şi echipamentele electronice de gestionare a funcţiilor vehiculului şi dispozitivul catalizator, dacă acestea au fost prevăzute din fabricaţie;
Dep.Ioan Bivolaru – PSD


	I. Aplicarea Programului în anii 2005 şi 2006 a reliefat că impunerea datei fabricaţiei şi nu a anului de fabricaţie elimină discriminarea privind accesul la Program.
II. Necesitatea înscrierii în Program a vehiculelor care îndeplinesc condiţia de vechime de 12 ani indiferent de luna de fabricare din anul de aplicare a Programului.
	Camera Deputaţilor


                                PREŞEDINTE,                                                                        SECRETAR,

                                  Iulian Iancu                                                                          Aurelia Vasile

Consilier,

Daniel Bădina
Expert,

 Isabela Robe

